Spisak bizantijskih careva
Ovo je spisak bizantijskih careva od utemeljenja Carigrada 330. godine, koja označava konvencionalni početak Istočnog Rimskog Carstva ili Bizantije, pa sve do pada 1453. godine. Prvi bizantijski car bio je Konstantin I Veliki, prvi kršćanski car, koji je obnovio Carigrad. On je Rim zamijenio Carigradom sa kršćanstvom kao državnom religijom. Svi bizantijski carevi smatrali su se kao rimski carevi. Termin "bizantijski" skovala je zapadna historiografija u 16. stoljeću. Upotreba naziva "rimski car" postala je sporna nakon papskog krunisanja franačkog kralja Karla kao cara Svetog Rimskog Carstva 25. decembra 800. godine.